Yiwen wass, tenna-asen tmeṭṭut n εemm-nsen i warraw-is: « Ruḥet ad teṭḍem ula d kunwi » Iruḥ uqcic d amezwaru akken ad yeṭṭeḍ, terwel tfunast, tugi ad t-teǧ ad yeṭṭeḍ. Iruḥ-d ɣer yemma-s, yenna-as: « A yemma, tafunast tugi ad iyi-teǧ ad ṭṭḍeɣ» Truḥ ultma-s tenna-as: « D nekk ara iruhen ad tḍeɣ tamara ! ». Armi tewweḍ ɣur-s, terra tfunast iman-is teǧǧa-tt ad tt-teṭṭeḍ. Taqcict tqerreb ad tt-teṭṭeḍ, Nettat tewwet-itt s ṣṣek, tesderɣel-itt di tit-is.